Siansaksa

Siansaksaksi nimitetään suomen kielessä käsittämätöntä tai epäselvää kieltä: epäselvästi artikuloitua (esimerkiksi liian nopeaa, puhevikaisen tai humalaisen) puhetta, vierasta murretta, outoa kieltä tai huonosti kieltä taitavan (esimerkiksi ulkomaalaisen) puhetta tai vieraan kielen matkimista. Myös puhumaan opettelevan lapsen jokellusta on voitu nimittää siansaksaksi. Lisäksi siansaksa-nimitystä on käytetty leikki- tai salakielistä, joissa sanoja muunnellaan esimerkiksi vaihtelemalla tai lisäilemällä tavuja. (Yksi tunnettu esimerkki on kontinkieli, jossa sanojen alkuosia vaihdellaan sanojen väliin lisätyn "kontti"-sanan kanssa.) 

Rinnakkaisnimityksinä siansaksalle tunnetaan suomen kielessä myös esimerkiksi lampaanlatina, rengonkieli tai rennunkieli.
 Lähteet 

Luokka:Kielet